Предложение за приемане на план сметка на приходите и разходите по осигуряване на съдове за съхраняване на битовите отпадъци, събиране на битовите отпадъци и транспортирането им до депа и други инсталации и съоръжения за обезвреждането им, проучване, проектиране, изграждане,

поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане на битовите отпадъци, почистване на уличните платна, площадите, алеите, парковете и други територии на населените места, предназначени за обществено ползване на територията на община Несебър за 2026 година

На основание чл.21, ал.1, т.7 от ЗМСМА, ще бъде внесено за одобрение в Общински съвет- Несебър проект на план сметка на приходите и разходите по осигуряване на съдове за съхраняване на битовите отпадъци, събиране на битовите отпадъци и транспортирането им до депа и други инсталации и съоръжения за обезвреждането им, проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане на битовите отпадъци, почистване на уличните платна, площадите, алеите, парковете и други територии на населените места, предназначени за обществено ползване на територията на община Несебър за 2026 година, както и определяне и утвърждаване на годишния размер на такса „Битови отпадъци” за 2026г.
Доклад с мотиви относно приемане на план –сметката за 2026 г.
Община Несебър е едно от водещите туристически направления в България, с ясно изразена сезонност и значително увеличение на населението през летните месеци. Това води до:

· многократно нарастване на количеството генерирани отпадъци;

· необходимост от по-честа сметосъбираща и сметоизвозваща дейност;

· повишени разходи за поддържане на чистотата в туристическите зони, историческите територии и крайбрежните части;

· допълнително натоварване на инфраструктурата за третиране на отпадъци.
План-сметката финансира задължителните услуги, които Общината предоставя за осигуряване на качествени услуги по управление на отпадъците:
· събиране и транспортиране на битови отпадъци от всички населени места в общината;

· поддържане на чистотата на териториите за обществено ползване – улици, плажни алеи, паркове, туристически маршрути;

· поддръжка и миене на уличната мрежа (вкл. в Стария Несебър – обект на световното наследство на ЮНЕСКО);

· разходи за депониране и третиране на отпадъци;

· предоставяне, поддръжка и подмяна на съдове за отпадъци;

· екологичен мониторинг и контрол.

С ПМС № 93 от 4.04.2024 г., обн., ДВ, бр. 31 от 9.04.2024г. е приета  НАРЕДБА за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, според която трябваше да се премине към нови основи за определяне на такса битови отпадъци, в сила от  01.01.2025 г. Съгласно последните изменения, обнародвани в ДВ бр.81/24.09.2024 г., предстои да влезе в сила от 01.01.2026 г., с приемане на нова наредба по чл.9 от ЗМДТ модернизиране на системата за определяне и администриране на ТБО. Очаква се с ново решение на законодателя, същата да бъде отложена и влезе в сила от 01.01.2027г.
Проекта  за определяне на годишния размер на такса „Битови отпадъци” за 2026 г. по населени места е  изготвен на база сега действащото законодателство, като  обезпечава разходите на услугите по чл.62 от ЗМДТ. Към момента в Община Несебър се акумулират приходи за ТБО, в размер по-малък от разходите, които реално се извършват за сметосъбиране, сметоизвозване, третиране на отпадъци и поддържане на чистота на обществените площи, което води до покриване на горе цитираните разходи с други приходоизточници на общината.

Размерът на отчисленията за тон депониран отпадък по чл.60 е в размер на 16 лв./т и по чл.64 от Закона за управлние на отпадъците е в размер на 95,00 лв. на тон за 2026 год. 
В едно с различните увеличения на разходите за издръжка на дейност „Чистота“, ежегодно се увеличава и минималната работна заплата.

Във връзка с отчетеното увеличение на разходите, се предлага и настоящата план-сметка.
          Съгласно чл.66 ал.3 т.2 от ЗМТД и във връзка с чл.69, ал.2 от АПК в законоустановения срок от един месец, община Несебър чрез настоящето публикуване, предоставя възможност на заинтерисованите лица да направят своите предложения, мнения и препоръки по проекта.
Съгласно чл.66, ал.1 от Закона за местните данъци и такси, такса „Битови отпадъци” се определя в годишен размер за всяко населено място с решение на Общинския съвет въз основа на одобрена план – сметка за всяка дейност, включваща необходимите разходи за:

1. осигуряване на съдове за съхраняване на битовите отпадъци - контейнери, кофи и други;

2.  събиране на битовите отпадъци и транспортирането им до депата или други инсталации и съоръжения за обезвреждането им;

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране  и оползотворяване  на битови отпадъци , включително отчисленията по чл.60 и 64 от Закона за упрвление на отпадъците;

4. почистване на уличните платна, площадите, алеите, парковите и другите територии от населените места, предназначени за обществено ползване.
Съгласно чл.60 и чл.64  от Закона за управление на отпадъците за определяне на размера и реда за отчисленията се правят отчисления за всеки тон депониран отпадък , които следва да бъдат елемент на разходите на  план – сметката, като  за предстоящата бюджетна година тези разходи ще се покриват  както от   таксата за битови отпадъци, така и от други данъчни приходи на Общината.
Необходимите средства за събиране, транспортиране, сепариране и транспортиране  на битовите отпадъци в депо Братово, поддържане чистотата на териториите за обществено ползване за 2026 г., покриване на разходите за отчисления по ЗУО  са в размер на 26 220 000 лева съгласно изготвени  план-сметки.
